Nr. Descriere Articolul corespunzător din anexa I la Regulamentul (CE) nr. 428/2009

IX.A6.001 Senzori sau echipamente optice și componente ale acestora, după cum urmează: (a) componente auxiliare speciale pentru senzori optici, după cum urmează: 1. sisteme de răcire criogenice calificate pentru „utilizări spațiale”. 6A002.d.

IX.A6.002 Sisteme de răcire criogenice care nu sunt calificate pentru „utilizare spațială” cu o temperatură a sursei de răcire mai mică de 218 K (-55 °C), după cum urmează: (a) cu ciclu închis, cu un timp mediu până la defectare (MTTF) sau cu un timp mediu de bună funcționare (MTBF) de peste 2 500 de ore; (b) minirăcitoare Joule-Thomson (JT) cu autoreglare cu diametre de alezare (exterioare) mai mici de 8 mm. 6A002.d.

IX.A6.003 Fibre pentru detecție optică fabricate special din punctul de vedere al compoziției sau al structurii sau modificate prin acoperire, pentru a deveni sensibile la efectele acustice, termice, inerțiale, electromagnetice sau la radiații nucleare. 6A002.d.

IX.A6.004 Camere, sisteme sau echipamente și componente ale acestora, după cum urmează: (a) camere de măsurare și componente special concepute pentru acestea, după cum urmează: Notă: Camerele de măsurare – menționate mai sus – cu structuri modulare ar trebui evaluate în funcție de capacitatea lor maximă, utilizând modulele de extensie disponibile conform specificațiilor producătorului. 6A003

IX.A6.005 Camere de înregistrare cinematografice de mare viteză care utilizează orice format de film de la 8 mm până la 16 mm inclusiv, în care filmul avansează continuu pe toată durata înregistrării și care sunt capabile să înregistreze la viteze de peste 13 150 cadre/s; Notă: Articolul de mai sus nu se aplică camerelor cinematografice destinate scopurilor civile. 2. camere mecanice de mare viteză, în care filmul nu se deplasează și care sunt capabile să înregistreze imagini cu viteze de peste 1 000 000 cadre/s pentru înălțimea totală a cadrului filmului de 35 mm sau la viteze proporțional mai mari pentru înălțimi mai mici ale cadrului ori la viteze proporțional mai mici pentru înălțimi mai mari ale cadrului; 3. camere cu posibilitatea măsurării în timp a intensității impulsului luminos, mecanice sau electronice, după cum urmează: a. camere mecanice cu posibilitatea măsurării în timp a intensității impulsului luminos cu o viteză de înregistrare de peste 10 mm/μs; b. camere electronice cu posibilitatea măsurării în timp a intensității impulsului luminos cu o rezoluție temporală mai bună de 50 ns; 4. camere electronice cu imagini secvențiale, cu o viteză de peste 1 000 000 cadre/s; 5. camere electronice având toate caracteristicile următoare: a. viteza de obturare electronică (capacitatea de suprimare a fasciculului) mai mică de 1μs pentru o imagine completă; și b. un timp de citire care permite o viteză de luare a vederilor mai mare de 125 de cadre complete pe secundă; 6. module de extensie având toate caracteristicile următoare: a. special concepute pentru camere de măsurare care au structuri modulare și care sunt menționate la acest articol; și b. permit acestor camere să ajungă la parametrii menționați mai sus, conform specificațiilor producătorului. 6A003

IX.A6.006 Camere de luat vederi, după cum urmează: Notă: Articolul de mai sus nu se aplică camerelor de televiziune sau camerelor video special concepute pentru emisiuni de televiziune. 1. camere video care încorporează senzori cu semiconductori, cu un răspuns de vârf în intervalul de lungimi de undă de peste 10 nm, dar nedepășind 30 000 nm, care au toate caracteristicile următoare: a. prezintă oricare dintre următoarele caracteristici: 1. mai mult de 4 × 106„pixeli activi” pe element de suprafață sensibilă pentru camerele monocrome (alb-negru); 2. mai mult de 4 × 106„pixeli activi” pe element de suprafață sensibilă pentru camerele color care încorporează trei elemente de suprafață sensibilă; sau 3. mai mult de 12 × 106„pixeli activi” pentru camerele color care încorporează un singur element de suprafață sensibilă; și b. prezintă oricare din următoarele caracteristici: 1. oglinzile optice menționate mai jos; 2. echipamentele optice de control menționate mai jos; sau 3. posibilitatea de adnotare a „datelor de traiectorie ale camerei” generate intern; Note tehnice: 1. În sensul prezentei rubrici, camerele video digitale ar trebui evaluate în funcție de numărul maxim de „pixeli activi” folosiți pentru captarea imaginilor mobile. 2. În sensul prezentei rubrici, „datele de traiectorie ale camerei” sunt informațiile necesare pentru definirea orientării liniei de vedere a camerei față de pământ. Acestea cuprind: (a) unghiul orizontal dintre linia de vedere a camerei și direcția câmpului magnetic terestru; și (b) unghiul vertical dintre linia de vedere a camerei și orizontul terestru. 6A003

IX.A6.007 Camere pentru scanare și sisteme de camere pentru scanare având toate următoarele caracteristici: a. un răspuns de vârf în intervalul de lungimi de undă de peste 10 nm, dar nedepășind 30 000 nm; b. rețele de detectoare liniare cu mai mult de 8 192 de elemente în fiecare rețea; și c. scanare mecanică într-o singură direcție; Notă: Articolul de mai sus nu se aplică camerelor pentru scanare și sistemelor de camere pentru scanare special concepute pentru oricare dintre următoarele: (a) fotocopiatoare industriale sau civile; (b) scanere de imagine special concepute pentru aplicații de scanare civile, staționare, de proximitate imediată (de exemplu, reproducerea de imagini sau de tipărituri din documente, lucrări de artă ori fotografii); sau (c) echipamente medicale. 6A003

IX.A6.008 Camere de luat vederi care încorporează tuburi intensificatoare de imagine având oricare dintre caracteristicile următoare: a. prezintă oricare dintre caracteristicile următoare: 1. un răspuns de vârf în intervalul de lungimi de undă de peste 400 nm, dar nedepășind 1 050 nm; 2. amplificare electronică a imaginii care utilizează oricare dintre următoarele: a. o placă microcanal cu o distanță între găuri (distanța de la centru la centru) de 12 μm ori mai mică; sau b. un dispozitiv de detectare a electronilor cu o distanță între pixelii negrupați de 500 μm sau mai mică, special conceput sau modificat pentru a realiza „multiplicarea sarcinii” altfel decât prin intermediul unei plăci microcanal; și 3. oricare dintre următorii fotocatozi: a. fotocatozi multialcalini (de exemplu, S-20 și S25) cu o sensibilitate luminoasă de peste 350 μA/lm; b. fotocatozi GaAs ori GaInAs; sau c. alți fotocatozi realizați din materiale semiconductoare „din grupele III/V”, cu o „sensibilitate radiantă” maximă de peste 10 mA/W; sau b. prezintă oricare dintre caracteristicile următoare: 1. un răspuns de vârf în intervalul de lungimi de undă de peste 1 050 nm, dar nedepășind 1 800 nm; 2. amplificare electronică a imaginii care utilizează oricare dintre următoarele: a. o placă microcanal cu o distanță între găuri (distanța de la centru la centru) de 12 μm ori mai mică; sau b. un dispozitiv de detectare a electronilor cu o distanță între pixelii negrupați de 500 μm sau mai mică, special conceput sau modificat pentru a realiza „multiplicarea sarcinii” altfel decât prin intermediul unei plăci microcanal; și 3. fotocatozi realizați din materiale semiconductoare (de exemplu, GaAs sau GaInAs) „din grupele III/V” și fotocatozi cu electroni transferați, cu o „sensibilitate radiantă” care depășește 15 mA/W. 6A003

IX.A6.009 Camere de luat vederi care încorporează „rețele plane focale” având oricare din următoarele caracteristici: a. încorporează „rețelele plane focale” care nu sunt „calificate pentru utilizări spațiale” și care au toate caracteristicile următoare: 1. prezintă toate caracteristicile următoare: a. elemente individuale cu un răspuns de vârf în intervalul de lungimi de undă de peste 900 nm, dar nedepășind 1 050 nm; și b. oricare dintre caracteristicile următoare: 1. o „constantă de timp” de răspuns mai mică de 0,5 ns; sau 2. special concepute sau modificate pentru a realiza „multiplicarea sarcinii” și care au o „sensibilitate radiantă” maximă care depășește 10 mA/W; 2. prezintă toate caracteristicile următoare: a. elemente individuale cu un răspuns de vârf în intervalul de lungimi de undă de peste 1 050 nm, dar nedepășind 1 200 nm; și b. oricare dintre caracteristicile următoare: 1. o „constantă de timp” de răspuns de cel mult 95 ns; sau 2. special concepute sau modificate pentru a realiza „multiplicarea sarcinii” și care au o „sensibilitate radiantă” maximă care depășește 10 mA/W; sau 3. „rețele plane focale” neliniare (bidimensionale) care nu sunt „calificate pentru utilizări spațiale” și care au elemente individuale cu un răspuns de vârf în intervalul de lungimi de undă de peste 1 200 nm, dar nedepășind 30 000 nm; 4. „rețele plane focale” liniare (unidimensionale) care nu sunt „calificate pentru utilizări spațiale” și care au toate caracteristicile următoare: a. elemente individuale cu un răspuns de vârf în intervalul de lungimi de undă de peste 1 200 nm, dar nedepășind 3 000 nm; și b. oricare dintre caracteristicile următoare: 1. un raport între dimensiunea „direcției de explorare” a elementului detector și dimensiunea „direcției de explorare transversală” a elementului detector mai mic de 3,8; sau 2. prelucrarea semnalelor în elementele detectoare; sau 5. „rețele plane focale” liniare (unidimensionale) care nu sunt „calificate pentru utilizări spațiale” și care au elemente individuale cu un răspuns de vârf în intervalul de lungimi de undă de peste 3 000 nm, dar nedepășind 30 000 nm; b. încorporează „rețelele plane focale” în infraroșu neliniare (bidimensionale) ce nu sunt calificate pentru „utilizări spațiale” pe bază de „microbolometru” care au elemente individuale cu un răspuns nefiltrat în intervalul de lungimi de undă egale cu 8 000 nm sau mai mari, dar care nu depășesc 14 000 nm; sau c. încorporează „rețele plane focale” care nu sunt „calificate pentru utilizări spațiale” și care au toate caracteristicile următoare: 1. elemente detectoare individuale cu un răspuns de vârf în intervalul de lungimi de undă de peste 400 nm, dar nedepășind 900 nm; 2. special concepute sau modificate pentru a realiza „multiplicarea sarcinii” și având o „sensibilitate radiantă” maximă de peste 10 mA/W pentru lungimile de undă ce depășesc 760 nm; și 3. au mai mult de 32 de elemente. Note: 1. Camerele de luat vederi menționate la articolul 4 de mai sus includ „rețele plane focale” combinate cu suficiente dispozitive electronice de „prelucrare a semnalelor”, în plus față de circuitul integrat de citire, pentru a realiza minimum un semnal de ieșire analog sau digital atunci când dispozitivul este sub tensiune. 2. Articolul 4.a. nu se aplică camerelor de luat vederi care încorporează „rețele plane focale” liniare cu 12 elemente sau mai puține care nu utilizează intervalul de întârziere și integrarea în cadrul elementului și sunt concepute pentru oricare dintre următoarele: (a) sisteme de alarmă în caz de intruziune în unități industriale sau civile, sisteme de control ori de înregistrare a traficului sau a deplasărilor în sectorul industrial; (b) echipamente industriale folosite pentru inspecția sau monitorizarea fluxurilor de căldură în clădiri, echipamente ori procese industriale; (c) echipamente industriale folosite pentru inspecția, sortarea sau analizarea proprietăților materialelor; (d) echipamente special concepute pentru a fi utilizate în laborator; sau (e) echipamente medicale. 3. articolul 4.b. nu se aplică camerelor de luat vederi care au oricare din următoarele caracteristici: (a) o frecvență maximă a cadrelor egală cu 9 Hz sau mai mică; (b) cu toate caracteristicile următoare: 1. un „câmp de vedere instantaneu (IFOV)” minim, orizontal sau vertical, de cel puțin 10 mrad (miliradiani); 2. încorporează o lentilă cu distanță focală fixă care nu este concepută să fie detașată; 3. nu încorporează afișare cu „vedere directă”; și Notă tehnică: „Vederea directă” se referă la o cameră de luat vederi care funcționează în spectru infraroșu și care prezintă unui observator uman o imagine vizuală care utilizează un microafișaj plasat în apropierea ochiului și care încorporează orice mecanism de protecție contra luminii. 4. care prezintă oricare dintre următoarele caracteristici: a. nu are posibilitatea de a obține o imagine vizionabilă a câmpului de vedere detectat; sau b. camera este concepută pentru un singur tip de aplicație și nu este concepută să fie modificată de către utilizator; sau Notă tehnică: „Câmpul de vedere instantaneu (IFOV)” menționat la nota 3.b. reprezintă valoarea cea mai mică a „IFOV orizontal” sau a „IFOV vertical”. „IFOV orizontal” = câmp de vedere orizontal (FOV) / numărul de elemente detectoare orizontale. „IFOV vertical” = câmp de vedere vertical (FOV) /numărul de elemente detectoare verticale. (c) camera este special concepută pentru a fi instalată într-un vehicul terestru civil de pasageri și are toate caracteristicile următoare: 1. amplasarea și configurația camerei în interiorul vehiculului sunt menite exclusiv să-l ajute pe șofer să conducă în condiții de siguranță vehiculul. 6A003

IX.A6.010 Oglinzi optice (reflectoare), după cum urmează: 1. „oglinzi deformabile” cu o deschidere optică activă mai mare de 10 mm și având oricare dintre caracteristicile următoare, precum și componentele special concepute pentru acestea: a. prezintă toate caracteristicile următoare: 1. o frecvență de rezonanță mecanică de 750 Hz sau mai mare; și 2. peste 200 de elemente de acționare; sau b. un prag al leziunilor cauzate de laser (LIDT) având oricare dintre caracteristicile următoare: 1. mai mare de 1 kW/cm2 în condițiile utilizării unui „laser CW”; sau 2. mai mare de 2 J/cm2 în condițiile utilizării unor impulsuri „laser” de 20 ns la o frecvență de repetiție de 20 Hz; 2. Oglinzi monolitice ușoare, cu o „densitate echivalentă” medie mai mică de 30 kg/m2 și o masă totală ce depășește 10 kg; 3. Structuri ușoare de oglinzi „compozite” sau spongioase cu o „densitate echivalentă” medie care nu depășește 30 kg/m2 și o masă totală care depășește 2 kg; Notă: Articolele 2 și 3 de mai sus nu se aplică oglinzilor special concepute pentru a direcționa radiațiile solare pentru instalațiile terestre cu heliostat. 6A004.a.

IX.A6.011 Oglinzi special concepute pentru monturile de oglinzi cu orientare a fasciculului cu o planeitate de λ/10 sau mai bună (λ este egală cu 633 nm) și care au oricare dintre caracteristicile următoare: a. diametrul sau lungimea axului principal mai mare sau egală cu 100 mm; sau b. prezintă oricare dintre caracteristicile următoare: 1. diametrul sau lungimea axului principal mai mare de 50 nm, dar mai mică de 100 mm; și 2. un prag al leziunilor cauzate de laser (LIDT) având oricare dintre caracteristicile următoare: a. mai mare de 10 kW/cm2 în condițiile utilizării unui „laser CW”; sau b. mai mare de 20 J/cm2 în condițiile utilizării unor impulsuri „laser” de 20 ns la o frecvență de repetiție de 20 Hz. 6A004.b.

IX.A6.012 Componente optice din seleniură de zinc (ZnSe) sau sulfură de zinc (ZnS) cu transmisie în intervalul de lungimi de undă de peste 3 000 nm, dar nedepășind 25 000 nm, care au oricare dintre caracteristicile următoare: 1. un volum de peste 100 cm3; sau 2. Diametrul sau lungimea axului principal mai mare de 80 mm și grosimea (adâncimea) mai mare de 20 mm; (c) componente pentru sisteme optice calificate pentru „utilizare spațială”, după cum urmează: 1. componente cu masa redusă până la mai puțin de 20 % din „densitatea echivalentă” în raport cu un model solid cu aceeași deschidere și grosime; 2. substraturi brute, substraturi prelucrate cu acoperiri de suprafață (monostrat sau multistrat metalic ori dielectric, conductoare, semiconductoare sau izolatoare) ori cu pelicule de protecție; 3. segmente sau ansambluri de oglinzi concepute pentru a fi asamblate în spațiu într-un sistem optic cu o deschidere totală de colectare echivalentă cu sau mai mare decât o oglindă unică cu diametrul de 1 m; 4. componente fabricate din materiale „compozite” cu un coeficient de dilatare termică liniară egal cu 5 × 10-6 sau mai mic, pe orice coordonată. 6A004.c.

IX.A6.013 „Lasere” în undă continuă (CW) care nu sunt „acordabile” și care au oricare dintre caracteristicile următoare: 1. lungime de undă la ieșire mai mică de 150 nm și putere de ieșire de peste 1 W; 2. lungime de undă la ieșire de 150 nm sau mai mare, dar care nu depășește 510 nm, și putere de ieșire de peste 30 W; Notă: Articolul 2 de mai sus nu se aplică „laserelor” cu argon care au o putere de ieșire egală cu 50 W sau mai mică. 3. lungime de undă la ieșire ce depășește 510 nm, dar nu depășește 540 nm și oricare dintre caracteristicile următoare: a. ieșire monomod transversală și putere de ieșire de peste 50 W; sau b. ieșire multimod transversală și putere de ieșire de peste 150 W; 4. lungime de undă la ieșire ce depășește 540 nm, dar nu depășește 800 nm și putere de ieșire de peste 30 W; 5. lungime de undă la ieșire ce depășește 800 nm, dar nu depășește 975 nm și oricare dintre caracteristicile următoare: a. ieșire monomod transversală și putere de ieșire de peste 50 W; sau b. ieșire multimod transversală și putere de ieșire de peste 80 W; 6. lungime de undă la ieșire ce depășește 975 nm, dar nu depășește 1 150 nm și oricare dintre caracteristicile următoare: a. ieșire monomod transversală și putere de ieșire de peste 500 W; sau b. ieșire multimod transversală și oricare dintre caracteristicile următoare: 1. „randament la priză” de peste 18 % și putere de ieșire de peste 500 W; sau 2. putere de ieșire de peste 2 kW; Note: 1. Litera b de mai sus nu se aplică „laserelor” de uz industrial multimod transversale cu o putere de ieșire ce depășește 2 kW, dar nu depășește 6 kW, cu o masă totală mai mare de 1 200 kg. În sensul prezentei note, masa totală include toate componentele necesare pentru funcționarea „laserului”, de exemplu sursa de alimentare a „laserului”, schimbătorul de căldură, dar exclude elementele optice externe necesare pentru condiționarea fasciculului și/sau furnizarea acestuia. 2. Litera b de mai sus nu se aplică „laserelor” de uz industrial multimod transversale având oricare dintre caracteristicile următoare: (a) putere de ieșire ce depășește 500 W, dar nu depășește 1 kW și are toate caracteristicile următoare: 1. produsul parametrilor de fascicul (BPP) depășește 0,7 mm · mrad; și 2. „luminozitatea” nu depășește 1 024 W/(mm · mrad)2; (b) putere de ieșire ce depășește 1 kW, dar nu depășește 1,6 kW și are un BPP de peste 1,25 mm · mrad; (c) putere de ieșire ce depășește 1,6 kW, dar nu depășește 2,5 kW și are un BPP de peste 1,7 mm · mrad; (d) putere de ieșire ce depășește 2,5 kW, dar nu depășește 3,3 kW și are un BPP de peste 2,5 mm · mrad; (e) putere de ieșire ce depășește 3,3 kW, dar nu depășește 4 kW și are un BPP de peste 3,5 mm · mrad; (f) putere de ieșire ce depășește 4 kW, dar nu depășește 5 kW și are un BPP de peste 5 mm · mrad; (g) putere de ieșire ce depășește 5 kW, dar nu depășește 6 kW și are un BPP de peste 7,2 mm · mrad; (h) putere de ieșire ce depășește 6 kW, dar nu depășește 8 kW și are un BPP de peste 12 mm · mrad; sau (i) putere de ieșire ce depășește 8 kW, dar nu depășește 10 kW și are un BPP de peste 24 mm · mrad. Notă tehnică: În sensul notei 2.a, „luminozitatea” este definită ca puterea de ieșire a „laserului” împărțită la produsul parametrilor de fascicul la pătrat (BPP), adică (putere de ieșire)/BPP2. 6A005.a.1. 6A005.a.2. 6A005.a.3 6A005.a.4. 6A005.a.5. 6A005.a.6.

IX.A6.014 „Lasere”„acordabile” care au oricare din următoarele caracteristici: 1. lungime de undă la ieșire mai mică de 600 nm și oricare dintre caracteristicile următoare: a. energie de ieșire care depășește 50 mJ/impuls și „putere de vârf” care depășește 1 W; sau b. putere de ieșire medie sau CW de peste 1 W; Notă: Articolul 1 de mai sus nu se aplică „laserelor” cu coloranți sau altor „lasere” cu lichid care au ieșire multimod și o lungime de undă de 150 nm sau mai mare, dar care nu depășește 600 nm, și au toate caracteristicile următoare: 1. energia de ieșire mai mică de 1,5 J/impuls sau o „putere de vârf” mai mică de 20 W; și 2. putere de ieșire medie sau CW mai mică de 20 W. 2. lungime de undă de ieșire de 600 nm sau mai mare, dar care nu depășește 1 400 nm, și oricare dintre caracteristicile următoare: a. energie de ieșire care depășește 1 J/impuls și „putere de vârf” care depășește 20 W; sau b. putere de ieșire medie sau CW de peste 20 W; sau 3. lungime de undă de ieșire de peste 1 400 nm și oricare dintre caracteristicile următoare: a. energie de ieșire care depășește 50 mJ/impuls și „putere de vârf” care depășește 1 W; sau b. putere de ieșire medie sau CW de peste 1 W. 6A005.c.

IX.A6.015 Alte „lasere” cu semiconductori, după cum urmează: Note: 1. Sunt incluse „laserele” cu semiconductori cu conectoare optice de ieșire (de exemplu, dispozitive pentru fibre optice). 2. Regimul „laserelor” cu semiconductori special concepute pentru alte echipamente este determinat de regimul echipamentelor respective. a. „lasere” cu semiconductori monomod transversali individuali care au oricare din următoarele caracteristici: 1. lungime de undă egală cu 1 510 nm sau mai mică și putere de ieșire medie sau CW de peste 1,5 W; sau 2. lungime de undă mai mare de 1 510 nm și putere de ieșire medie sau CW de peste 500 mW; b. „lasere” cu semiconductori multimod transversali individuali, având oricare dintre următoarele caracteristici: 1. lungime de undă mai mică de 1 400 nm și putere de ieșire medie sau CW de peste 15 W; 2. lungime de undă mai mare sau egală cu 1 400 nm și mai mică de 1 900 nm și putere de ieșire medie sau CW de peste 2,5 W; sau 3. lungime de undă mai mare sau egală cu 1 900 nm și putere de ieșire medie sau CW de peste 1 W; c. „bare”„laser” cu semiconductori individuali, având oricare dintre caracteristicile următoare: 1. lungime de undă mai mică de 1 400 nm și putere de ieșire medie sau CW de peste 100 W; 2. lungime de undă mai mare sau egală cu 1 400 nm și mai mică de 1 900 nm și putere de ieșire medie sau CW de peste 25 W; sau 3. lungime de undă mai mare sau egală cu 1 900 nm și putere de ieșire medie sau CW de peste 10 W; d. „seturi de rețele” formate din „lasere” cu semiconductori (rețele bidimensionale) având oricare dintre caracteristicile următoare: 1. lungime de undă mai mică de 1 400 nm și având oricare dintre caracteristicile următoare: a. putere de ieșire totală medie sau CW mai mică de 3 kW și având „densitatea puterii” de ieșire medie sau CW mai mare de 500 W/cm2; b. putere de ieșire totală medie sau CW egală cu 3 kW sau mai mare, dar mai mică sau egală cu 5 kW, și având „densitatea puterii” de ieșire medie sau CW mai mare de 350W/cm2; c. putere de ieșire totală medie sau CW de peste 5 kW; d. „densitatea puterii” maxime în impuls de peste 2 500 W/cm2; sau Notă: Litera d nu se aplică dispozitivelor monolitice fabricate epitaxial. e. putere de ieșire totală medie sau CW caracterizată de coerență spațială, care depășește 150 W; 2. lungime de undă mai mare sau egală cu 1 400 nm, dar mai mică de 1 900 nm, și având oricare dintre caracteristicile următoare: a. putere de ieșire totală medie sau CW mai mică de 250 W și „densitatea puterii” de ieșire medie sau CW mai mare de 150 W/cm2; b. putere de ieșire totală medie sau CW egală cu 250 W sau mai mare, dar mai mică sau egală cu 500 W, și având „densitatea puterii” de ieșire medie sau CW mai mare de 50 W/cm2; c. putere de ieșire totală medie sau CW de peste 500 W; d. „densitatea puterii” maxime în impuls de peste 500 W/cm2; sau Notă: Litera d nu se aplică dispozitivelor monolitice fabricate epitaxial. e. putere de ieșire totală medie sau CW caracterizată de coerență spațială, care depășește 15 W; 3. lungime de undă mai mare sau egală cu 1 900 nm și având oricare dintre caracteristicile următoare: a. „densitatea puterii” de ieșire medie sau CW mai mare de 50 W/cm2; b. putere de ieșire medie sau CW mai mare de 10 W; sau c. putere de ieșire totală medie sau CW caracterizată de coerență spațială de peste 1,5 W; sau 4. cel puțin o „bară”„laser” menționată mai sus; Notă tehnică: În sensul acestei categorii, „densitatea puterii” înseamnă puterea totală de ieșire a „laserului” împărțită la suprafața de emisie a „setului de rețele”. 6A005.d.1

IX.A6.016 „Lasere” chimice, după cum urmează: a. „lasere” cu acid fluorhidric (HF); b. „lasere” cu fluorură de deuteriu (DF); c. „lasere” cu transfer, după cum urmează: 1. „lasere” oxigen-iod (O2-I); 2. „lasere” cu fluorură de deuteriu – bioxid de carbon (DF-CO2); 3. „Lasere” cu sticlă dopată cu neodim „cu impulsuri nerepetitive”, având oricare din următoarele caracteristici: a. „durata impulsului” nu depășește 1 μs și energia de ieșire este de peste 50 J pe impuls; sau b. „durata impulsului” depășește 1 μs și energia de ieșire este de peste 100 J pe impuls. 6A005.d.5

IX.A6.017 Componente, după cum urmează: 1. Oglinzi răcite, fie cu „răcire activă”, fie cu răcire prin tuburi termice; Notă tehnică: „Răcirea activă” este o tehnică de răcire pentru componente optice care folosește trecerea unor fluide pe sub suprafața componentelor optice (valoare nominală mai mică de 1 mm sub suprafața optică) în scopul îndepărtării căldurii. 2. oglinzi optice sau componente optice ori electro-optice transmisive sau parțial transmisive, altele decât combinatorii de fibre conice fuzionate și rețelele dieelectrice multistrat (MLD), special concepute pentru a fi utilizate cu „laserele” menționate; 3. Componente de fibre „laser”: a. combinatori de fibre conice fuzionate multimod-multimod, având toate caracteristicile următoare: 1. o pierdere de inserție mai bună (mai mică) sau egală cu 0,3 dB, menținută la o putere de ieșire totală nominală medie sau CW (cu excepția puterii de ieșire transmise prin miezul monomod, dacă există) de peste 1 000 W; și 2. numărul fibrelor de intrare este egal cu 3 sau mai mare; b. combinatori de fibre conice fuzionate unimod-multimod, având toate caracteristicile următoare: 1. o pierdere de inserție mai bună (mai mică) sau egală cu 0,5 dB, menținută la o putere de ieșire totală nominală medie sau CW de peste 4 600 W; 2. numărul fibrelor de intrare este egal cu 3 sau mai mare; și 3. care prezintă oricare dintre următoarele caracteristici: a. un produs al parametrilor de fascicul (BPP) măsurat la capătul de ieșire care nu depășește 1,5 mm mrad în condițiile în care numărul de fibre de intrare este mai mic sau egal cu 5; sau b. un produs al BPP măsurat la capătul de ieșire ce nu depășește 2,5 mm mrad în condițiile în care numărul de fibre de intrare este mai mare de 5; c. MLD-uri având toate caracteristicile următoare: 1. concepute pentru combinarea spectrală sau coerentă a fasciculului de 5 sau mai multe fibre „laser”; și 2. pragul leziunilor cauzate de laser (LIDT) CW este mai mare sau egal cu 10 kW/cm2. 6A005.e.

IX.A6.018 Gravimetre și gradiometre de gravitație, după cum urmează: (a) gravimetre concepute sau modificate pentru uz terestru și având o „precizie” statică mai mică (mai bună) de 10 μGal; Notă: Litera (a) nu se aplică gravimetrelor de uz terestru cu element de cuarț (Worden). (b) gravimetre concepute pentru platforme mobile și având toate caracteristicile următoare: 1. o „precizie” statică mai mică (mai bună) de 0,7 mGal; și 2. o „precizie” în lucru (de funcționare) mai mică (mai bună) de 0,7 mGal cu un „timp de atingere a stării stabile” mai mic de 2 minute, oricare ar fi combinația de compensări și influențele dinamice prezente; Notă tehnică: În sensul literei (b), „timpul de atingere a stării stabile” (denumit, de asemenea, timp de răspuns al gravimetrului) este timpul necesar pentru ca efectele perturbatoare ale accelerațiilor induse de platformă (zgomot de înaltă frecvență) să fie diminuate. (c) gradiometre de gravitație. 6A007

IX.A6.019 1. Sisteme, echipamente și ansambluri radar, care au oricare dintre caracteristicile următoare, precum și componente special concepute pentru acestea: Notă: Această secțiune nu se aplică: — radarelor secundare de supraveghere (SSR); — radarelor pentru supravegherea automobilelor civile; — afișajelor sau monitoarelor folosite pentru controlul traficului aerian (ATC); — radarelor meteorologice (pentru prognoza meteorologică); — echipamentelor radar de apropiere de precizie (PAR) conforme standardelor Organizației Aviației Civile Internaționale (OACI) și care utilizează rețele (unidimensionale) liniare ce pot fi orientate electronic sau antene pasive poziționate mecanic. (a) funcționează la frecvențe de la 40 GHz la 230 GHz și au oricare din următoarele caracteristici: 1. o putere medie de ieșire ce depășește 100 mW; sau 2. precizie de localizare de 1 m sau mai mică (mai bună) și un azimut de 0,2 grade sau mai mic (mai bun); (b) au o lărgime de bandă acordabilă de peste ± 6,25 % din „frecvența de funcționare centrală”; Notă tehnică: „Frecvența de funcționare centrală” este egală cu jumătate din suma dintre frecvența de lucru cea mai mare și frecvența de lucru cea mai mică menționate. (c) sunt capabile să funcționeze simultan pe mai mult de două frecvențe purtătoare; (d) sunt capabile să funcționeze în sistem radar cu apertură sintetică (SAR), în sistem radar cu apertură sintetică inversă (ISAR) sau în sistem radar aeropurtat cu baleiaj lateral (SLAR); (e) încorporează antene în rețea fazate ghidate electronic; (f) capabile să detecteze altitudinea la care se află ținte necooperante; (g) sunt special concepute pentru funcționare în sistem aeropurtat (montate pe un balon sau pe o structură de avion) și au posibilitatea de „prelucrare a semnalelor” Doppler pentru detectarea țintelor mobile; (h) dotate cu sisteme de prelucrare a semnalelor radar și utilizând oricare dintre următoarele: 1. tehnici de „spectru împrăștiat radar”; sau 2. tehnici de „salt de frecvență radar”; (i) funcționează la sol cu un „domeniu instrumentat” maxim care depășește 185 km; Notă: Punctul (i) de mai sus nu se aplică în cazul: (a) radarelor pentru supravegherea de la sol a pescuitului; (b) echipamentelor radar la sol special concepute pentru controlul traficului aerian în zbor și având toate caracteristicile următoare: 1. un „domeniu instrumentat” maxim de 500 km sau mai puțin; 2. configurate astfel încât datele radar referitoare la ținte să poată fi transmise numai într-un singur sens dinspre locul unde este situat radarul către unul sau mai multe centre ATC civile; 3. fără capacitate de comandă la distanță a vitezei de baleiere a radarului de la centrul ATC în timpul zborului; și 4. instalate în permanență. (c) radarelor de urmărire a baloanelor meteorologice. (j) sunt radare „laser” sau echipamente de detectare și măsurare a distanței cu ajutorul razei coerente (LIDAR) și având oricare dintre caracteristicile următoare: 1. sunt „calificate pentru utilizare spațială”; 2. utilizează tehnici de detecție heterodină sau homodină coerente, cu o rezoluție unghiulară mai mică (mai bună) de 20 μrad (microradiani); sau 3. sunt concepute pentru efectuarea de măsurări batimetrice aeriene ale litoralului la nivelul standardului stabilit prin Ordinul 1a (ediția a 5-a din februarie 2008) al Organizației Hidrografice Internaționale (OHI) pentru topografie hidrografică sau la un nivel superior standardului respectiv și utilizează unul sau mai multe „lasere” cu o lungime de peste 400 nm, dar care nu depășește 600 nm; Note: 1. Echipamentele LIDAR special concepute pentru topografie sunt menționate numai la punctul 3. 2. Articolul de mai sus nu se aplică echipamentelor LIDAR special concepute pentru observație meteorologică. 3. Parametrii standardului stabilit prin Ordinul 1a (ediția a 5-a din februarie 2008) al OHI sunt sintetizați după cum urmează: precizie orizontală (nivel de încredere 95 %) = 5 m + 5 % adâncime. precizie de adâncime pentru adâncimi reduse (nivel de încredere 95 %) = ±√(a2+(b*d)2), unde: a = 0,5 m = eroare constantă de adâncime, adică suma tuturor erorilor constante de adâncime b = 0,013 = factor de eroare dependent de adâncime b*d = eroare dependentă de adâncime, adică suma tuturor erorilor dependente de adâncime d = adâncime detectarea caracteristicilor = caracteristici volumetrice >2 m la adâncimi de până la 40 m; 10 % din adâncime peste 40 m. (k) conțin subsisteme de „prelucrare a semnalelor” care utilizează „compresia impulsului” și care au oricare din următoarele caracteristici: 1. un raport de „compresie a impulsului” care depășește 150; sau 2. o durată a impulsului comprimat mai mică de 200 ns; sau Notă: Punctul 2 de mai sus nu se aplică „radarelor marine” bidimensionale sau radarelor „serviciului de trafic al navelor” având toate caracteristicile următoare: (a) un raport de „compresie a impulsului” care nu depășește 150; (b) o durată a impulsului comprimat mai mare de 30 ns; (c) o antenă simplă și rotativă cu baleiaj mecanic; (d) o putere de ieșire de vârf ce nu depășește 250 W; și (e) fără capacitatea unor „salturi de frecvență”. (l) au subsisteme de prelucrare a datelor și prezintă oricare dintre caracteristicile următoare: 1. realizează „urmărirea automată a țintei”, furnizând, la orice rotire a antenei, poziția viitoare a țintei până la următorul moment de baleiere de către fasciculul antenei; sau Notă: Articolul de mai sus nu se aplică în cazul capacității sistemelor ATC de alertare în cazul unor traiectorii în conflict sau „radarelor marine”. 2. sunt configurate să asigure, în șase secunde, suprapunerea și corelarea sau fuziunea datelor privind ținta furnizate de doi sau mai mulți senzori radar „dispersați geografic” pentru a îmbunătăți performanță agregată la un nivel superior celei aferente oricărui senzor unic menționat la litera (f) sau (i). Notă: Articolul de mai sus nu se aplică sistemelor, echipamentelor și ansamblurilor folosite pentru „serviciul de trafic al navelor”. Note tehnice: 1. În sensul prezentei secțiuni, un „radar marin” este un radar utilizat pentru a naviga în condiții de siguranță pe mare, pe căile navigabile interioare sau în apropierea țărmurilor. 2. În sensul prezentei secțiuni, „serviciul de trafic al navelor” este un serviciu de monitorizare și control al traficului navelor similar controlului traficului aerian pentru „aeronave”. 6A008

IX.A6.020 Echipamente optice, după cum urmează: (a) echipamente pentru măsurarea reflexiei absolute cu o „precizie” egală cu sau mai bună de 0,1 % din valoarea reflexiei; (b) echipamente, altele decât echipamentele pentru măsurarea dispersiei suprafețelor optice, cu o deschidere netă de peste 10 cm, special concepute pentru măsurarea optică fără contact a unei forme a (unui profil al) unei suprafețe optice neplane cu o „precizie” mai mică (mai bună) sau egală cu 2 nm în raport cu profilul cerut. Notă: Articolul de mai sus nu se aplică în cazul microscoapelor. 6B004

IX.A6.021 Echipamente pentru producția, alinierea și calibrarea gravimetrelor terestre cu o „precizie” statică mai bună de 0,1 mGal. 6B007

IX.A6.022 Sisteme de măsurare în secțiune transversală a impulsului radar, cu o durată a impulsului transmis de 100 ns sau mai mică, precum și componente special concepute pentru acestea. 6B008

IX.A6.023 Materiale pentru senzori optici, după cum urmează: (a) telur (Te) elementar, cu un nivel de puritate mai mare sau egal cu 99,9995 %; (b) monocristale (inclusiv plachete epitaxiale) formate din oricare dintre următoarele substanțe: 1. telurură de cadmiu-zinc (CdZnTe) cu un conținut de zinc mai mic de 6 % din „fracția molară”; 2. telurură de cadmiu (CdTe) de orice nivel de puritate; sau 3. telurură de mercur-cadmiu (HgCdTe) de orice nivel de puritate. Notă tehnică: „Fracția molară” este definită ca raportul dintre molii de ZnTe și suma molilor de CdTe și ZnTe prezenți în cristal. 6C002

IX.A6.024 Materiale optice, după cum urmează: (a) „substraturi brute” de seleniură de zinc (ZnSe) și sulfură de zinc (ZnS), obținute prin procesul chimic de depunere în faza de vapori și care au oricare din caracteristicile următoare: 1. un volum mai mare de 100 cm3; sau 2. un diametru mai mare de 80 mm și o grosime egală cu 20 mm sau mai mare; (b) materiale electrooptice și materiale optice neliniare, după cum urmează: 1. arseniat de potasiu-titanil (KTA) (CAS 59400-80-5); 2. seleniură de galiu-argint (AgGaSe2, cunoscută și sub acronimul AGSE) (CAS 12002-67-4); 3. seleniură de arsen-taliu (Tl3AsSe3, cunoscută și sub acronimul TAS) (CAS 16142-89-5); 4. fosfură de zinc-germaniu (ZnGeP2, cunoscută și sub acronimul ZGP sau ca bifosfură de zinc-germaniu sau difosfură de zinc-germaniu); sau 5. seleniură de galiu (GaSe) (CAS 12024-11-2). 6C004.a. 6C004.b.

IX.A6.025 „Substraturi brute” de carbură de siliciu sau de depozite de beriliu/beriliu (Be/Be), având un diametru sau o lungime a celei mai mari axe ce depășește 300 mm. 6C004.d.

IX.A6.026 Sticlă, inclusiv topitură de silice, sticlă fosfatată, sticlă fluorofosfatată, fluorură de zirconiu (ZrF4) (CAS 7783-64-4) și fluorură de hafniu (HfF4) (CAS 13709-52-9), având toate caracteristicile următoare: 1. o concentrație de ioni de hidroxil (OH-) mai mică de 5 ppm; 2. niveluri de puritate metalică integrată mai mici de 1 ppm; și 3. o omogenitate (variație a indicelui de refracție) ridicată de sub 5 x 10-6; (e) materiale diamantice fabricate sintetic, cu un nivel de absorbție mai mic de 10-5 cm-1 pentru lungimi de undă de peste 200 nm, dar care nu depășesc 14 000 nm. 6C004.e.